Diari Oficial de la Generalitat Valenciana


Sumari del DOGV 7983, del 20-02-2017 (2017/1318)

ORDRE 7/2017, de 16 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'acorda iniciar el procediment d'elaboració i aprovació del Pla d'Ordenació dels Recursos Naturals, Pla Rector d'Ús i Gestió i Normes de Gestió dels Espais de la Xarxa Natura 2000 de la Sierra Escalona i el seu entorn
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7983

Data del DOGV
:   20-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1318


Data del document
:   16-02-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

ORDRE 7/2017, de 16 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'acorda iniciar el procediment d'elaboració i aprovació del Pla d'Ordenació dels Recursos Naturals, Pla Rector d'Ús i Gestió i Normes de Gestió dels Espais de la Xarxa Natura 2000 de la Sierra Escalona i el seu entorn [2017/1318]  
Mitjançant l'Ordre 6/2017, de 14 de febrer, la consellera d'Agricultura, Medi Ambient, Canvi Climàtic i Desenvolupament Rural, va disposar l'inici dels tràmits per a la declaració, com a Paisatge Protegit, de la Serra Escalona i el seu entorn, tal i com es delimita en el corresponent annex. L'esmentada ordre especifica la problemàtica formal que afecta a l'esmentat espai, en tant que el Pla d'Ordenació dels Recursos Naturals, iniciat mitjançant l'ordre de l'aleshores Conselleria de Territori i Habitatge de 7 de setembre de 2006, ha de retrotreure's en la seua tramitació per tal d'adaptar aquesta als requisits derivats de l'aplicació de la legislació d'avaluació ambiental estratègica previstos en la Llei 21/2013, de 9 de desembre, d'avaluació ambiental. De fet, la concurrència entre els terminis necessariament dilatats que implica una tramitació com l'indicada, junt amb la necessitat de comptar amb un marc de protecció que evite les actuacions que posen en perill la conservació dels rellevants valors ambientals, paisatgístics i culturals de la zona, justifica la declaració com a Paisatge Protegit, sense perjudici que en un futur part de la zona afectada per l'esmentada ordre puga ser declarada Parc Natural.  
En aquest sentit, l'eventual declaració com a Paisatge Protegit de l'àmbit de referència no exclou l'oportunitat de completar els treballs per tal de dotar a aquesta zona d'un instrument d'ordenació i gestió tan eficaç com resulta un pla d'ordenació dels recursos naturals; més encara, tenint en compte que en el marc de la tramitació iniciada en l'any 2006, o sense perjudici de la necessària actualització, va poder-se completar una informació de gran rellevància per a una adequada gestió de l'espai.  
La possibilitat de comptar amb un pla d'ordenació dels recursos naturals no exclou, en tot cas, que l'àmbit al qual es refereix aquesta Ordre haja de comptar també, d'acord amb les determinacions de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, amb un pla rector d'ús i gestió, instrument que l'esmentada llei exigeix tant per als paisatges protegits com per als parcs naturals. La possibilitat que la confecció de tots dos instruments ?pla d'ordenació dels recursos naturals i pla rector d'ús i gestió- es duga a terme de forma simultània representa, en aquest sentit, una oportunitat per a optimitzar els recursos i per reduir els terminis necessaris per a la seua tramitació i eventual aprovació.  
  
En idèntic sentit, cal fer també referència al caràcter d'espais de la Xarxa Natura 2000 d'una part de l'àmbit territorial al qual fa referència la present Ordre i a la consegüent exigència d'unes normes de gestió que establisquen el règim de gestió aplicable als esmentats espais: l'equivalència entre els continguts previstos en la Llei 11/1994, de 27 de desembre, d'Espais Naturals Protegits de la Comunitat Valenciana, per als PORN (article 34), PRUG (article 39) i normes de gestió dels espais de la Xarxa Natura 2000 (article 47.ter) no és casual, tenint en compte que, sense perjudici de les necessàries matisacions justificades en les característiques diferencials de cada categoria de pla ?i dels propis àmbits territorials als quals s'apliquen- existeix una coincidència de fons en els seus objectius i determinacions, que no són altres que garantir que els objectius de conservació que es persegueixen amb la formulació dels esmentats instruments es complisquen de forma efectica. En idèntic sentit, cal fer referència a la Llei 11/2012, de 19 de desembre, de mesures urgents en matèria de medi ambient (derivada del Reial decret llei 17/2012, de 4 de maig, d'idèntic nom), l'article segon de la cual modifica l'article 28.2 de la Llei 42/2007, de 13 de desembre, del patrimoni natural i de la biodiversitat, per tal d'establir que «Si se solapen en un mateix lloc distintes figures d'espais protegits, les normes reguladores d'aquests i també els mecanismes de planificació s'hauran de coordinar per tal d'unificarse en un únic document integrat, a fi que que els distints règims aplicables en funció de cada categoria conformen un tot coherent». Les normes de gestió dels espais de la Xarxa Natura 2000 inclosos en l'àmbit a què es refereix aquesta Ordre (LIC ES5212012, Serra Escalona i Devesa de Campoamor; LIC ES5212011, Rambla de las Estacas; i ZEPA ES0000464, Serra Escalona i Devesa de Campoamor) es troben encara en una fase inicial de tramitació, per la qual cosa la seua incorporació al procediment que es preveu ací representa també una oportunitat.  
  
Per tot això, en exercici de les competències i atribucions conferides per la Constitució, l'Estatut d'Autonomia i el conjunt de la legislació ambiental estatal i autonòmica d'aplicació al cas, és procedent iniciar l'expedient de declaració de la Serra d'Escalona i el seu entorn com a Paisatge Protegit, i a aquest efecte,  
  
ORDENE  
  
Article 1  
1. S'acorda iniciar el procediment d'elaboració i aprovació del Pla d'Ordenació dels Recursos Naturals i Pla Rector d'Ús i Gestió de la Serra Escalona i el seu entorn, la delimitació territorial provisional dels quals figura en l'annex de la present Ordre.  
2. Igualment, s'acorda iniciar el procediment d'elaboració i aprovació de les normes de gestió dels espais de la Xarxa Natural 2000 Serra Escalona i Devesa de Campoamor (LIC ES5212012 i ZEPA ES0000464) i Rambla de las Estacas (LIC ES5212011), amb la delimitació que correspon a cadascun d'ells. Les determinacions d'aquestes normes s'hi inclouran en el Pla Rector d'Ús i Gestió, del qual formaran part com un únic document.  
  
Article 2  
1. De conformitat amb allò que disposa l'article 28 de la Llei 11/1994, de 27 de desembre, d'espais naturals protegits de la Comunitat Valenciana, durant la tramitació dels plans no podran realitzar-se en tot el seu àmbit territorial actes que suposen una transformació sensible de la realitat física i biológica que puguen arribar a fer impossible la consecució dels objectius de l'esmentat pla.  
2. Les mesures cautelars a què fa referència l'anterior apartat, de conformitat així mateix amb l'esmentat article 28 de la Llei 11/1994, tindran una vigència màxima de tres anys i podran ser complementades i especificades, per a un millor compliment dels seus objectius, mitjançant un acord del Consell de la Generalitat a proposta de la Conselleria d'Agricultura, Medi Ambient, Canvi Climàtic i Desenvolupament Rural.  
  
Article 3  
Es faculta la Direcció General de Medi Natural i d'Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural, per a realitzar les actuacions tendents a la declaració del Paisatge Protegit, prèvia la tramitació de l'oportú expedient d'acord amb el procediment legalment previst.  
  
  
DISPOSICIÓ DEROGATÒRIA  
  
Aquesta Ordre substitueix i deixa sense efecte l'Ordre de 7 de setembre de 2006, de la Conselleria de Territori i Habitatge, per la qual s'acorda iniciar els procediments d'elaboració i aprovació del Pla d'Ordenació dels Recursos Naturals de la Serra Escalona i Devesa de Campoamor i de declaració del Parc Natural de la Sierra de Escalona i Devesa de Campoamor. Igualment, i només en tant que afecte als espais de la Xarxa Natura 2000 inclosos en el seu àmbit, aquesta Ordre substitueix a l'Ordre de 31 de juliol de 2012, de la consellera d'Infraestructures, Territori i Medi Ambient, per la qual s'acorda iniciar la tramitació de la declaració de vint Llocs d'Importància Comunitària (LIC) com Zones d'Especial Conservació (ZEC) i l'elaboració i aprovació simultània de les normes de gestió per a dits espais i per a tretze Zones d'Especial Protecció per a les Aus (ZEPA).  
  
  
  
DISPOSICIÓ FINAL  
  
La present orde produirà efectes el mateix dia de la publicació en el Diari Oficial de la Generalitat Valenciana.  
  
Contra aquest acte, que posa fi a la via administrativa, es pot interposar potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural en el termini d'un mes comptat des de l'endemà de la publicació, o impugnar-se directament davant de l'ordre jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb el que disposen els articles 123 i 124 de la Llei 39/2015, de 1 de octubre, del Procediment Administratiu Comú de les Administracions Públiques.  
  
València, 16 de febrer de 2017  
  
La consellera d'Agricultura, Medi Ambient,  
Canvi Climàtic i Desenvolupament Rural  
ELENA CEBRIÁN CALVO  
  
  
  
  
ANNEX I